Charles Brooke

Charles Anthoni Johnson, (3 Mahas 1829 - 17 Mikat 1917), om nointutunan sabaagi do Charles Brooke ii minomorinta Sarawak  sabaagi do Raja Topurak koduo mantad do 3 Magus 1868 gisom no nopujulan kiniopon. Isio nopo nga nosiliu do raja, kopongo do mamai dau ii James Brooke. 

Nosusu ii Charles id Somerset, England om tanak kumaa di Francis Charles om Emma Frances Johnson (tadi di James Brooke). 

Francis om Emma nopo nga kiwaa piipiro tanak do suai ii Kapten John Brooke Johnson-Brooke (otuo' ko ii Charles), Kapten William Frederic Johnson, Henry Stuart Johnson Brooke, Mary Anna, Harriet Helena, om Emma (toinsanan nga omulok ko ii Charles).

Sabab do aiso tanak di James Brooke, siniliu dau o tanak tompinai dau sabaagi raja. Ontok toun 1861, pinungaranan dau i Kapten John Brooke Johnson-Brooke, tanak di tadi dau di totos otuo' sabaagi do pongundaliu. Duo toun potilombus, ontok id England i Kapten John, tinatak di James om mongilag di Kapten John mantad sumiliu do raja om sumuang Sarawak sabab do mongkritik i Kapten John dau. Ontok toun 1865, James Brooke minomungaran di Charles sabaagi pongundaliu dau. 

Sinimbanan di Charles o ngaran dau kuminaa Charles Brooke om suminiliu do Residen id Lundu ontok toun 1852. Ontok 28 Oktober 1869, minanansawo isio di Margaret Alice Lili de Windt.  

Nooputan kawagu di Charles toinsanan ahal di winonsoi do mamai dau miagal ko mongilag lanun, mansuh penghambaan om mongilag abaabayan maganu tulu do kaum-kaum id Sarawak. Kopongo do minidu pogun isio, pinasaga do karajaan British do momonsoi parlimen om wayaan kurita tapui om nokoruba do telaga tumau.  

 Pomolohou 
Seri Paduka Duli ii Maha Mulia Tuan Rajah Sir Charles Brooke, Rajah Sarawak Kumoduo

 Sukuon